Neuvoston asetus (EY) N:o 3057/95, annettu 22 päivänä joulukuuta 1995, Algeriasta, Kyproksesta, Egyptistä, Israelista, Jordaniasta, Maltasta, Marokosta, miehitetyiltä alueilta, Tunisiasta ja Turkista peräisin olevien tiettyjen tuotteiden yhteisön tariffikiintiöiden avaamisesta ja hallinnoinnista sekä mainittujen kiintiöiden pidentämistä tai mukauttamista koskevista yksityiskohtaisista säännöistä annetun asetuksen (EY) N:o 1981/94 muuttamisesta



Virallinen lehti nro L 326 , 30/12/1995 s. 0003 - 0009



NEUVOSTON ASETUS (EY) N:o 3057/95, annettu 22 päivänä joulukuuta 1995, Algeriasta, Kyproksesta, Egyptistä, Israelista, Jordaniasta, Maltasta, Marokosta, miehitetyiltä alueilta, Tunisiasta ja Turkista peräisin olevien tiettyjen tuotteiden yhteisön tariffikiintiöiden avaamisesta ja hallinnoinnista sekä mainittujen kiintiöiden pidentämistä tai mukauttamista koskevista yksityiskohtaisista säännöistä annetun asetuksen (EY) N:o 1981/94 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että neuvoston asetuksen (EY) N:o 1981/94(1) liitteessä II ja IV säädetään Israelille ja Marokolle myönnettävistä myönnytyksistä yhteisön ja näiden maiden yhteistyösopimusten perusteella, Uruguayn kierroksen monenvälisten kauppaneuvottelujen perusteella viitehintamenettely, jonka mukaisesti tiettyjen hedelmien ja kasvisten tuonnin osalta maksetaan tasoitusmaksua, on korvattu erityisellä maahantulohintoihin perustuvalla tullimenettelyllä, Marokon kuningaskunnan kanssa tehdyn yhteistyösopimuksen(2) 25 artiklassa määrätään, että voimassa olevan yhteisön lainsäädännön muuttamisen yhteydessä yhteisö voi muuttaa tässä sopimuksessa määrättyä menettelyä siihen kuuluvien tuotteiden osalta, neuvoston 6 päivänä joulukuuta 1993 antamien suuntaviivojen mukaisesti Marokon kanssa on neuvoteltu sellaisen assosiointisopimuksen tekemisestä, johon sisältyy erityisesti määräyksiä myönnytysten mukauttamisesta kyseisten tuotteiden osalta; näiden neuvottelujen seurauksena on parafoitu sopimus, jossa määritetään ne tomaattien, kesäkurpitsojen, artisokkien, kurkkujen, klementiinien ja appelsiinien määrät, joihin voidaan soveltaa maahantuontihintojen alentamista, samoin kuin leikkokukkien tariffikiintiöiden mukauttaminen, yhteisön ja Marokon kuningaskunnan välisessä yhteistyösopimuksessa määrätään, että Marokosta peräisin olevia CN-koodeihin ex 1604 13 11, ex 1604 13 19 ja ex 1604 20 50 kuuluvia "Sardina pilchardus" -lajin sardiineista tehtyjä valmisteita ja säilykkeitä voidaan tuoda yhteisöön tullitta tietyin edellytyksin, Euroopan yhteisön ja Marokon kuningaskunnan välisen assosiointisopimuksen Marokosta peräisin olevien kalastustuotteiden yhteisöön tuonnissa sovellettavasta menettelystä tehty pöytäkirja N:o 2 on parafoitu; tässä pöytäkirjassa määrätään erityisesti sardiineista tehtyjen valmisteiden ja säilykkeiden tariffikiintiön avaamisesta 1 päivästä tammikuuta 1996; tämän vuoksi tämä kiintiö olisi avattava, yhteisö on sopinut takaavansa Israelille 200 000 tonnin suuruisen määrän appelsiineja alennettuun maahantulohintaan 1 päivästä joulukuuta 1995; tämän vuoksi tämä kiintiö olisi avattava, ja on tarpeen muuttaa asetusta (EY) N:o 1981/94, jotta kyseisten tuotteiden tavanomainen vienti Marokosta ja Israelista voisi jatkua, ja tämä tiettyjen tuotteiden osalta 1 päivästä marraskuuta 1995; asetuksen (ETY) N:o 4088/87(3) soveltamiseksi muihin maihin, joihin sovelletaan leikkokukkiin ja kukannuppuihin liittyviä tariffikiintiöitä, olisi asetuksen (EY) N:o 1981/94 3 artiklasta poistettava viittaukset tiettyihin maihin, ON ANTANUT TÄMÄN ASETUKSEN: 1 artikla Muutetaan asetus (EY) N:o 1981/94 seuraavasti: 1) poistetaan 3 artiklasta sanat "Kyproksesta, Israelista, Jordaniasta ja Marokosta peräisin oleviin" 2) korvataan liitteessä II Israelin osalta taulukosta osa, jonka järjestysnumero on 09.1323, tämän asetuksen liitteessä I olevalla taulukolla3) kovataan Marokon osalta liitteessä IV taulukon osat, joiden järjestysnumerot ovat 09.1114, 09.1117, 09.1121, 09.1129 ja 09.1133, ja lisätään taulukon osat, joiden järjestysnumerot ovat 09.1135, 09.1136, 09.1137, 09.1138 ja 09.1101 sellaisina kuin ne ovat tämän asetuksen liitteessä II. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tätä asetusta sovelletaan 1 päivästä marraskuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä joulukuuta 1995. Neuvoston puolesta L. ATIENZA SERNA Puheenjohtaja (1) EYVL N:o L 199, 2.8.1994, s. 1, asetus sellaisena kuin se on viimeksi muutettuna komission asetuksella (EY) N:o 2612/95 (EYVL N:o L 268, 10.11.1995, s. 4) (2) EYVL N:o L 264, 27.9.1978, s. 2 (3) EYVL N:o L 382, 31.12.1987, s. 22 LIITE I "LIITE II >TAULUKON PAIKKA> " LIITE II "LIITE IV >TAULUKON PAIKKA> "